  Анжелика Тихонова корреспондент Удмуртиысь Надежда Пушпашева суй-пыдзыя сӧсыр луись но йырвизь висёнъёсын спортсменъёс пӧлын калыккуспо турнирын зарни медаль утӥз. Ӵошатсконъёс Польшаысь Владыславово карын 30-тӥ куартолэзьысен 1-тӥ инвожоозь ортчизы. Со сярысь Россиысь паралимпи комитетлэн пресс-службаез ивортэ. Турнире 34 кунъёсысь 200-лэсь ятыр ӵошатскисьёс пыриськизы. Вотка карысь дуннелэн но Европалэн чемпионкаез Надежда Пушпашева SF1-2 классын ас чотаз ӵошатсконъёсын вормиз. Россилэн командаез ӵошатсконъёсын оглом укмыс медаль басьтӥз: вить зарни, кык азвесь но кык бронза.  Тегъёс: Спорт Россия Польша теннис сӧсыръёс  